Държавен вестник, бр. 103, 2005 г., стр. 53

Б Р О Й  103
Д Ъ Р Ж А В Е Н   В Е С Т Н И К
С Т Р .  53
(3) По застраховка “Гражданска отговор-
ност”, която е задължителна, застрахователят
отговаря спрямо увредения и когато застрахо-
ваният го е увредил умишлено.
Регресен иск
Чл. 227. Застрахователят има право на ре-
гресен иск срещу застрахования:
1. за всичко платено на увредения—в случа-
ите по чл. 226, ал. 3;
2. за платените лихви за забава, съответст-
ващи на периода от датата на настъпване на
застрахователното събитие до датата на съоб-
щаване на обстоятелствата по чл. 224, ал. 1 от
застрахованото лице или до датата на предявя-
ване на прекия иск по чл. 226, ал. 1, освен ако
застрахованото лице не е изпълнило задълже-
нията си по причини, които не могат да му се
вменят във вина;
3. за размера на договореното самоучастие в
случаите по чл. 226, ал. 2, изречение второ.
Спогодба
Чл. 228. (1) Спогодбата между увредения и
застрахования, както и признаването на задъл-
жението от застрахования имат действие за
застрахователя, ако той ги одобри.
(2) Спогодба, постигната със знанието и
съгласието на представител по чл. 224, ал. 3, се
смята одобрена от застрахователя.
Право на застрахования
Чл. 229. Застрахованият има право да полу-
чи застрахователното обезщетение, ако е удов-
летворил увреденото лице.
Г л а в а  д в а д е с е т  и  п ъ р в а
ЗАСТРАХОВКИ “ЖИВОТ” И “ЗЛОПОЛУКА”
Предмет на застрахователния договор
Чл. 230. (1) Договорите за застраховки “Жи-
вот” и “Злополука” се сключват срещу събития,
свързани с живота, здравето или телесната ця-
лост на физическо лице.
(2) Договорът за застраховка “Живот” може
да бъде с покритие за случай на смърт или за
случай на доживяване на определена възраст,
или да бъде със смесено покритие.
(3) Недействителен е договор за застраховка
“Живот” или “Злополука” с покритие за случай
на смърт на малолетно лице или на лице, поста-
вено под пълно запрещение, както и с покритие
на рисковете от аборт или раждане на мъртво
дете. Застрахователят е длъжен да върне застра-
хователните премии, получени в изпълнение на
договор за застраховка “Живот” или “Злополу-
ка” с покритие на тези рискове. Когато застра-
хованият съзнателно е укрил информация относ-
но лицата по изречение първо, чийто живот е
предмет на договор за застраховка “Живот” или
“Злополука”, застрахователят има право да прих-
ване стойността на направените разходи за
сключване на договора за застраховка от разме-
ра на премията, която подлежи на връщане.
Групово застраховане
Чл. 231. (1) С един договор за застраховка
“Живот” или “Злополука” могат да се застра-
ховат две или повече лица, чийто брой е опре-
делен или определяем. В този случай не е необ-
ходимо договорът да съдържа имената и адре-
сите на застрахованите, ако те са определени по
друг недвусмислен начин, включително чрез
посочване на определено тяхно качество.
(2) Груповата застраховка може да се склю-
чи от работодател, като застраховани са него-
вите служители и/или работници, чийто живот,
здраве и работоспособност са предмет на заст-
раховката.
(3) Работодателят по ал. 2 е длъжен да даде
на застрахованите си работници и/или служи-
тели цялата информация, която е получил от
застрахователя относно сключения договор за
застраховка “Живот” или “Злополука” и коя-
то е необходима на застрахованите за упраж-
няване на правата им по застрахователния
договор.
Взаимно застраховане
Чл. 232. (1) Договор за взаимно застрахова-
не могат да сключват съпрузи, лица, живеещи
във фактическо извънбрачно съжителство, лица
в родствена връзка, съдружници в дружество по
чл. 357 от Закона за задълженията и договори-
те, както и съдружници в събирателно, коман-
дитно или адвокатско дружество.
(2) При развод на съпрузи взаимните застра-
ховки се разделят. Това правило не се прилага,
ако договорът е сключен в полза на дете от
прекратения брак.
(3) При прекратяване на дружествата по ал. 1
взаимните застраховки се разделят.
(4) При прекратяване на връзката между
лицата, живеещи във фактическо извънбрач-
но съжителство, те могат да поискат разделя-
не на застраховките, освен ако договорът е
сключен в полза на дете, родено и припознато
от тези лица.
Застраховка “Живот” или “Злополука” върху
трето лице
Чл. 233. (1) Застрахованият може да сключи
договор за застраховка “Живот” или “Злополу-
ка”, чийто предмет е животът, здравето или
телесната цялост на трето лице. Този договор
има сила само ако е сключен с изричното пис-
мено съгласие на третото лице.
(2) Лицето, чийто живот е предмет на заст-
раховане, винаги може да го прекрати с едно-
странно писмено изявление, отправено до заст-
рахователя. В този случай, ако договорът е под-
държан поне две години, застрахователят е длъ-
жен да заплати на застрахования премийния
резерв по застраховката.
(3) Ако застрахованият почине преди трето-
то лице, върху чийто живот, здраве или телесна
цялост е сключен договорът, той се прекратя-
ва, освен ако е уговорено друго.